Document ID: 31994L0054

KOMISSION DIREKTIIVI 94/54/EY,
annettu 18 päivänä marraskuuta 1994,
muiden kuin neuvoston direktiivissä 79/112/ETY säädettyjen pakollisten mainintojen liittämisestä tiettyjen elintarvikkeiden pakkausmerkintöihin
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 18 päivänä joulukuuta 1978 annetun neuvoston direktiivin 79/112/ETY(1), sellaisena kuin se on viimeksi muutettuna komission direktiivillä 93/102/EY(2), ja erityisesti sen 4 artiklan 2 kohdan,
sekä katsoo, että
suunnitellun toiminnan laajuuden ja vaikutukset huomioon ottaen tässä direktiivissä säädetyt yhteisön toimenpiteet eivät ole ainoastaan tarpeellisia vaan myös välttämättömiä vahvistettujen tavoitteiden toteuttamiselle; jäsenvaltiot eivät voi saavuttaa näitä tavoitteita itsenäisesti; tämän vuoksi jo direktiivissä 79/112/ETY säädetään niiden toteuttamisesta yhteisön tasolla,
sen varmistamiseksi, että kuluttajille annetaan asianmukaista tietoa, on tarpeen säätää tietyille elintarvikkeille pakollisista lisämaininnoista direktiivin 79/112/ETY 3 artiklassa säädettyjen mainintojen lisäksi,
erityisesti tiettyjen elintarvikkeiden käsittelyssä käytettäviä pakkauskaasuja ei saisi pitää direktiivin 79/112/ETY 6 artiklan 1 kohdassa tarkoitettuina ainesosina ja niiden ei näin ollen pitäisi esiintyä ainesosaluettelossa,
kuluttajalle olisi kuitenkin ilmoitettava tällaisten kaasujen käytöstä siinä määrin kuin tällainen tieto auttaa ymmärtämään, miksi hänen ostamansa elintarvike säilyy kauemmin kuin eri tavalla pakatut samankaltaiset tuotteet,
jäsenvaltioiden yksipuolisista toimenpiteistä johtuvien uusien kaupan esteiden syntymisen estämiseksi on tärkeää noudattaa asiaa koskevia yhteisön säännöksiä,
direktiivin 79/112/ETY 17 artiklassa säädetyn menettelyn mukaisesti tämän direktiivin ehdotus on annettu pysyvälle elintarvikekomitealle, joka ei ole voinut antaa lausuntoa; komissio on tehnyt neuvostolle ehdotuksen tarvittavista toimenpiteistä, ja
koska neuvosto ei ole ratkaissut asiaa kolmen kuukauden kuluessa siitä, kun asia on tullut sen käsiteltäväksi, komission on tehtävä päätös ehdotetuista toimenpiteistä,
ON ANTANUT TÄMÄN DIREKTIIVIN:
1 artikla
Tämän direktiivin liitteessä esiintyvien elintarvikkeiden pakkausmerkinnöissä on oltava pakolliset lisämerkinnät siten kuin tässä liitteessä on määritelty, sanotun kuitenkaan rajoittamatta direktiivin 79/112/ETY 3 artiklan säännösten soveltamista.
2 artikla
Jäsenvaltioiden on tarvittaessa muutettava lakejaan, asetuksiaan ja hallinnollisia määräyksiään ennen 30 päivää heinäkuuta 1995 siten, että
- hyväksytään tämän direktiivin mukaisten tuotteiden kauppa viimeistään 1 päivänä heinäkuuta 1995,
- kielletään niiden tuotteiden kauppa, jotka eivät ole tämän direktiivin mukaisia, 1 päivästä tammikuuta 1997 alkaen. Tuotteita, jotka on saatettu markkinoille tai joiden pakkausmerkinnät on tehty ennen tätä päivää, voi kuitenkin pitää kaupan varastojen loppumiseen asti.
Niiden on ilmoitettava tästä komissiolle viipymättä.
Kun jäsenvaltiot antavat nämä säännökset, niissä on viitattava tähän direktiiviin tai niihin on liitettävä tällainen viittaus virallisen julkaisemisen yhteydessä. Jäsenvaltioiden on säädettävä siitä, miten viittaukset tehdään.
3 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tehty Brysselissä 18 päivänä marraskuuta 1994.

Labels: 3
17
15